তবে যারা আল্লাহর রাস্তায় জিহাদ করে, জান্নাতই তাদের জন্য একমাত্র প্রতিদান নয়। প্রতিশ্রুতি দেওয়া হয়েছে সামরিক বিজয়েরও। সে বিজয়টি ত্বরান্বিত করতে আল্লাহতায়ালা অতীতে হাজার হাজার ফেরেশতাকে রণাঙ্গনে পাঠিয়েছেন। অতীতে আল্লাহর নির্দেশে ক্ষুদ্র পাথরও মিজাইলে পরিণত হয়েছিল। যেমনটি হয়েছিল মক্কার উপর হামলাকারি আবরাহার বিশাল হাতিবাহিনীকে ধ্বংস করতে। শত্রুর ধ্বংসে সাগরও তখন আগ্রাসী রূপ নেয়। এভাবে ধ্বংস করেছিল ফিরাউনের বাহিনীকে। কাফের শক্তির পক্ষে এজন্যই যুগে যুগে অসম্ভব হয়ে পড়েছে প্রকৃত ঈমানদারদের পরাজয় করা। ইখতিয়ারউদ্দিন মুহম্মদ বিন বখতিয়ার খিলজির ১৭ জন সৈনিকের ভয়ে বাংলার রাজা পালিয়েছিল তো সেটুকু জানার কারণেই। তবে এরূপ বিজয়ের লাভের জন্য শর্ত হলো, লড়াইকে শতভাগ জ্বিহাদে পরিণত করা। এমপি ও মন্ত্রী হওয়ার স্বার্থে চিহ্নিত সেকুলারদের সাথে যৌথ রাজনীতিকে আর যাই হোক জ্বিহাদ বলা যায় না। এবং তাতে আল্লাহর সাহায্যও আশা করা যায় না। কোন সাচ্চা ঈমানদার কি আল্লাহর দ্বীনের বিদ্রোহীর সাথে কোয়ালিশন গড়তে পারে? ইসলামপীন্থদের এমন আপোষমূলক রাজনীতি মার্কিনীদের থেকে প্রশংসা আনতে পারে, কিন্তু আল্লাহর সাহায্যও কি তাতে জুটে? আফগানিস্তানে সোভিয়েত রাশিয়ার মত বিশ্বশক্তির পরাজয় এবং পতন হয়েছে তো সে খালেছ জ্বিহাদের কারণে। এমন খালেছ জিহাদ আল্লাহর সাহায্য লাভ অনিবার্য করে তুলে। মহান রাহমানুর রাহীম তেমন সাহায্যের প্রতিশ্রুতি পবিত্র কোরআনে একবার নয় বহু বার দিয়েছেন। সেরূপ সাহায্যপ্রাপ্তি জুটেছিল বদরের যুদ্ধে। সে সময় মুসলমানদের নিজেদের বিনিয়োগটিও ছিল অতুলনীয়। বদরের যুদ্ধটি মুসলমানদের জন্য ছিল অতিশয় ক্রান্তিকাল। সে যুদ্ধে ৩১৩ জন মুসলমান মুখোমুখি দাঁড়িয়েছিলেন মক্কার কাফের বাহিনীর বাছাই করা ১ হাজার সৈন্যের বিরুদ্ধে। যে কোন ব্যক্তির এতে ঘাবড়িয়ে যাওয়ারই কথা। তাছাড়া সেদিন মদিনা থেকে তাঁরা পুরাপুরি একটি যুদ্ধের জন্য প্রস্তুত হয়ে বের হননি। মদিনা থেকে তাঁরা বেরিয়েছিলেন সিরিয়া থেকে আবু সুফিয়ানের নেতৃত্বে যে বাণিজ্য-বহর মক্কার দিকে ফিরছিল সেটিকে একটি উচিৎ শিক্ষা দিতে। এটি বুঝাতে যে, মুসলমানদের উপর হত্যা ও নির্যাতনের নীতি অব্যাহত থাকলে মক্কার কাফেরদের রুটি-রুজীর উপরও আঘাত পড়বে। কিন্তু মহান আল্লাহর ইচ্ছা ছিল অন্য রকম। ফলে ঘনিয়ে আসে যুদ্ধ। যুদ্ধের শুরুর আগে নবীজী (সাঃ) সাহাবাদের মনের কথা জানতে চাইলেন, বিশেষ করে আনসারদের থেকে। আনসারদের মধ্যে থেকে তাদেরই এক নেতা উঠে বললেন, “হে আল্লাহর রাসূল! আমরা বনী ইসরাইলের মত নই যে বলবো, আপনি ও আপনার আল্লাহ গিয়ে যুদ্ধ করুন, আমরা অপেক্ষায় থাকলাম। বরং আপনি যদি সাগরেও ঝাঁপ দেন তবুও আপনি আমাদেরকে সাথে পাবেন। এ ছিল সে যুদ্ধে সাহাবাদের বিনিয়োগ। একজন মানুষ এর চেয়ে অধিক কি বিনিয়োগ করতে পারে? তাদের সে সর্বোচ্চ বিনিয়োগ আল্লাহর সাহায্যপ্রাপ্তিকেও সুনিশ্চিত করেছিল। পবিত্র কোরআনে মহান আল্লাহতায়ালা তার সে সাহায্য প্রেরণের কথা বলছেন এভাবে,“আর বদরের যুদ্ধে যখন তোমরা হীনবল ছিলে আল্লাহ তো তোমাদেরকে সাহায্য করেছিলেন। সুতরাং আল্লাহকে ভয় কর, যাতে তোমরা কৃতজ্ঞতা প্রকাশ কর।”- সুরা আল ইমরান, আয়াত ১২৩। “স্মরণ কর, যখন তুমি মু’মিনদেরকে বলছিলে, ”তোমাদের জন্য কি যথেষ্ট নয় যে, তোমাদের প্রতিপালক তিন সহস্র ফেরেশতা নাযিল করে তোমাদেরকে সহায়তা করবেন?”- সুরা আল ইমরান, আয়াত ১২৪। “হ্যাঁ নিশ্চয়ই, যদি তোমরা ধৈর্য ধারণ কর এবং সাবধান হয়ে চল তবে তারা দ্রুতগতিতে তোমাদের উপর আক্রমণ করলে আল্লাহ পাঁচ হাজার চিহ্নিত ফিরিশতা দ্বারা তোমাদের সাহায্য করবেন।”-সুরা আল ইমরান, আয়াত ১২৫। যুদ্ধ শেষে মুসলমানগণ সেদিন রণাঙ্গণে অনেক ছেড়া মস্তক পেয়েছিলেন যাতে কোন ধারালো অস্ত্রের আঘাতের চিহ্ন ছিল না। বলা হয়, এগুলো ছিল ফিরেশতাদের দ্বারা ছিন্ন লাশ।